કોડીનારમાં મંગળવારે ખુલતી બજારે યાર્ડમાં પોતાની કૃષિ જણસો વેંચવા આવેલા ખેડૂતોએ પોષણક્ષમ ભાવ નહી મળતા હોવાના મુદ્દે હંગામો સર્જી દીધો હતો. બીજી બાજુ વેપારીઓ પણ ખેડૂતોની માંગ અયોગ્ય હોવાનું દોહરાવ્યું હતું. જેને પગલે મંગળવારે યાર્ડની હરાજી ઠપ્પ થઇ ગઇ હતી. કોડીનાર યાર્ડમાં ખેત પેદાશ વેંચવા આવેલા ખેડૂતોનો આગ્રહ એવો હતો કે અડદ, મગ, બાજરી, મગફળી અને મગની હરરાજી રૂ.૧૦૦૦થી શરૂ થાય જેથી ખેડૂતોને પૂરતા ભાવ મળી રહે. બીજી બાજુ વેપારીઓનું કહેવું હતું કે જેવી માલની ગુણવતા તેવા ભાવથી હરાજી થાય છે.